
           Nr.23/16/2005
BIROUL PERMANENT

AL

CAMEREI DEPUTAŢILOR


Vă înaintăm, alăturat, Raportul asupra proiectului de Lege pentru aprobarea Ordonanţei de urgenţă a Guvernului nr.130/2004 privind unele măsuri pentru vânzarea de către societăţile comerciale, companiile şi societăţile naţionale din sectorul energiei, petrolului, gazelor naturale, resurselor minerale şi al industriei de apărare, precum şi de către alţi agenţi economici din subordinea Ministerului Economiei şi Comerţului a locuinţelor pe care aceştia le au în patrimoniu personalului propriu, titularilor contractelor de închiriere sau pensionarilor cu ultimul loc de muncă la aceşti agenţi economici, transmis, în procedură de urgenţă, cu adresa nr.P.L.-x 25 din 14 februarie 2005, înregistrată la comisie sub nr.23/16 din 15 februarie 2005.



Potrivit prevederilor art.75 din Constituţie şi ale art.86 alin.(3) pct.1 din Regulamentul Camerei Deputaţilor, Camera Deputaţilor este Cameră decizională.



În raport de obiectul şi conţinutul său, proiectul de lege face parte din categoria legilor ordinare.

PREŞEDINTE,

Dan Ioan Popescu

           Nr.23/16/2005
RAPORT

asupra proiectului de Lege pentru aprobarea Ordonanţei de urgenţă a Guvernului nr.130/2004 privind unele măsuri pentru vânzarea de către societăţile comerciale, companiile şi societăţile naţionale din sectorul energiei, petrolului, gazelor naturale, resurselor minerale şi al industriei de apărare, precum şi de către alţi agenţi economici din subordinea Ministerului Economiei şi Comerţului a locuinţelor pe care aceştia le au în patrimoniu personalului propriu, titularilor contractelor de închiriere sau pensionarilor cu ultimul loc de muncă la aceşti agenţi economici


În conformitate cu prevederile art.89 şi 108 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.130/2004 privind unele măsuri pentru vânzarea de către societăţile comerciale, companiile şi societăţile naţionale din sectorul energiei, petrolului, gazelor naturale, resurselor minerale şi al industriei de apărare, precum şi de către alţi agenţi economici din subordinea Ministerului Economiei şi Comerţului a locuinţelor pe care aceştia le au în patrimoniu personalului propriu, titularilor contractelor de închiriere sau pensionarilor cu ultimul loc de muncă la aceşti agenţi economici, transmis cu adresa nr.P.L.x- 25 din 14 februarie 2005, înregistrată la comisie sub nr.23/16 din 15 februarie 2005.



Potrivit prevederilor art.75 din Constituţia României, republicată, şi ale art.86 alin.(3) pct.1 din Regulamentul Camerei Deputaţilor, republicat, Camera Deputaţilor este Cameră decizională.



Senatul a adoptat proiectul de lege în şedinţa din 7 februarie 2004, cu respectarea prevederilor art.76 alin.(2) din Constituţia României, republicată.



Consiliul Legislativ a avizat favorabil proiectul de lege cu avizul nr.2025/10.12.2004.



Obiectul de reglementare se referă la instituirea unor măsuri pentru vânzarea de către societăţile comerciale, companiile şi societăţile naţionale din sectorul energiei, petrolului, gazelor naturale, resurselor minerale şi al industriei de apărare, precum şi de către alţi agenţi economici din portofoliul Ministerului Economiei şi Comerţului, a locuinţelor pe care le au în patrimoniu, personalului propriu, titularilor contractelor de închiriere sau pensionarilor cu ultimul loc de muncă la aceşti agenţi economici.


Potrivit proiectului, titularii contractelor de închiriere pot cumpăra numai locuinţa pe care o deţin în baza unui contract de închiriere valabil încheiat, fiind exceptate de la acest drept persoanele a căror activitate în cadrul agenţilor economici respectivi a încetat prin demisie sau din motive imputabile lor, în condiţiile prevăzute de lege, precum şi persoanele care au în proprietate în aceeaşi localitate, ele sau soţul, soţia ori copiii aflaţi în întreţinere, o locuinţă proprietate personală care îndeplineşte condiţiile minimale prevăzute de Legea locuinţei nr.114/1996, republicată, cu modificările şi completările ulterioare.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege în şedinţa din 16 februarie 2005.



La dezbateri au participat invitaţi din partea Ministerului Economiei şi Comerţului: doamna Rodica Dumitriu – consilier al ministrului, domnul Corneliu Condrea – director general adjunct şi din partea Ministerului Finanţelor Publice: doamna Ileana Stoinea – director.
  

În urma dezbaterilor, membrii comisiei au hotărât, în unanimitate, să supună plenului Camerei Deputaţilor, spre dezbatere şi adoptare proiectul de Lege pentru aprobarea Ordonanţei de urgenţă a Guvernului nr.130/2004 privind unele măsuri pentru vânzarea de către societăţile comerciale, companiile şi societăţile naţionale din sectorul energiei, petrolului, gazelor naturale, resurselor minerale şi al industriei de apărare, precum şi de către alţi agenţi economici din subordinea Ministerului Economiei şi Comerţului a locuinţelor pe care aceştia le au în patrimoniu personalului propriu, titularilor contractelor de închiriere sau pensionarilor cu ultimul loc de muncă la aceşti agenţi economici, cu amendamente admise.



La lucrările comisiei au participat 22 de deputaţi din cei 24 de membri ai comisiei.



În raport de obiectul şi conţinutul său, proiectul de lege face parte din categoria legilor ordinare.
A M E N D A M E N T E    A D M I S E
	Nr.

crt.
	Textul OUG nr.130/2004
	Text adoptat de Senat
	Amendamente admise
Autor
	Motivaţia susţinerii



	0
	1
	2
	3
	4

	1.
	
	Titlul legii

LEGE

pentru aprobarea Ordonanţei de urgenţă a Guvernului nr.130/2004 privind unele măsuri pentru vânzarea de către societăţile comerciale, companiile şi societăţile naţionale din sectorul energiei, petrolului, gazelor naturale, resurselor minerale şi al industriei de apărare, precum şi de către alţi agenţi economici din subordinea Ministerului Economiei şi Comerţului a locuinţelor pe care aceştia le au în patrimoniu personalului propriu, titularilor contractelor de închiriere sau

pensionarilor cu ultimul loc de muncă la aceşti agenţi economici


	Nemodificat
	


	0
	1
	2
	3
	4

	2. 
	
	Articol unic. – Se aprobă Ordonanţa de urgenţă a Guvernului nr.130 din 9 decembrie 2004 privind unele măsuri pentru vânzarea de către societăţile comerciale, companiile şi societăţile naţionale din sectorul energiei, petrolului, gazelor naturale, resurselor minerale şi al industriei de apărare, precum şi de către alţi agenţi economici din subordinea Ministerului Economiei şi Comerţului a locuinţelor pe care aceştia le au în patrimoniu personalului propriu, titularilor contractelor de închiriere sau pensionarilor cu ultimul loc de muncă la aceşti agenţi economici, publicată în Monitorul Oficial al României, Partea I, nr.1216 din 17 decembrie 2004.


	Articol unic. – Se aprobă Ordonanţa de urgenţă a Guvernului nr.130 din 9 decembrie 2004 privind unele măsuri pentru vânzarea de către societăţile comerciale, companiile şi societăţile naţionale din sectorul energiei, petrolului, gazelor naturale, resurselor minerale şi al industriei de apărare, precum şi de către alţi agenţi economici din subordinea Ministerului Economiei şi Comerţului a locuinţelor pe care aceştia le au în patrimoniu personalului propriu, titularilor contractelor de închiriere sau pensionarilor cu ultimul loc de muncă la aceşti agenţi economici, publicată în Monitorul Oficial al României, Partea I, nr.1216 din 17 decembrie 2004, cu următoarele modificări:

	Conform normelor de tehnică legislativă.

	3. 
	Titlul ordonanţei de urgenţă
ORDONANŢĂ DE URGENŢĂ

privind unele măsuri pentru vânzarea de către societăţile comerciale, companiile şi societăţile naţionale din sectorul energiei, petrolului, gazelor naturale, resurselor minerale şi al industriei de apărare, precum şi de către alţi agenţi economici din subordinea Ministerului Economiei şi Comerţului a locuinţelor pe care aceştia le au în patrimoniu personalului propriu, titularilor contractelor de închiriere sau pensionarilor cu ultimul loc de muncă la aceşti agenţi economici


	Nemodificat
	1. Titlul ordonanţei de urgenţă va avea următorul cuprins:

„ORDONANŢĂ DE URGENŢĂ

privind unele măsuri pentru vânzarea de către societăţile comerciale, companiile şi societăţile naţionale din sectorul energiei, petrolului, gazelor naturale, resurselor minerale şi al industriei de apărare, precum şi de către alţi agenţi economici din subordinea Ministerului Economiei şi Comerţului a locuinţelor pe care aceştia le au în patrimoniu personalului propriu, titularilor contractelor de închiriere, pensionarilor sau disponibilizaţilor cu ultimul loc de muncă la aceşti agenţi economici”
Dep.Ioan Bivolaru - PSD

	La fel ca pensionarii, şi disponibilizaţii trebuie să beneficieze de prevederile ordonanţei, ca măsură de protecţie socială.

	4. 
	Art.1. – Societăţile comerciale, companiile şi societăţile naţionale din sectorul energiei, petrolului, gazelor naturale, resurselor minerale şi al industriei de apărare, precum şi alţi agenţi economici din subordinea Ministerului Economiei şi Comerţului, în baza aprobării de către adunarea generală a acţionarilor sau, după caz, a consiliului de administraţie, pot vinde personalului propriu, titularilor contractelor de închiriere sau pensionarilor cu ultimul loc de muncă la aceşti agenţi economici, după caz, locuinţele pe care le au în patrimoniu la data intrării în vigoare a prezentei ordonanţe de urgenţă.


	Nemodificat
	2. Articolul 1 va avea următorul cuprins:

„Art.1. – Societăţile comerciale, companiile şi societăţile naţionale din sectorul energiei, petrolului, gazelor naturale, resurselor minerale şi al industriei de apărare, precum şi alţi agenţi economici din subordinea Ministerului Economiei şi Comerţului, în baza aprobării de către adunarea generală a acţionarilor sau, după caz, a consiliului de administraţie, pot vinde personalului propriu, titularilor contractelor de închiriere, pensionarilor sau disponibilizaţilor cu ultimul loc de muncă la aceşti agenţi economici, după caz, locuinţele pe care le au în patrimoniu la data intrării în vigoare a prezentei ordonanţe de urgenţă.”
Dep.Ioan Bivolaru - PSD


	Corelare cu modificarea adusă  titlului ordonanţei de urgenţă.

	5. 
	Art.2. – (1) Titularii contractelor de închiriere pot cumpăra numai locuinţa pe care o deţin în baza unui contract de închiriere valabil încheiat.

(2) Se exceptează de la prevederile alin.(1):

a) persoanele a căror activitate în cadrul societăţilor prevăzute la art.1 a încetat prin demisie sau din motive imputabile lor, în condiţiile prevăzute de lege;

b) persoanele care au în proprietate în aceeaşi localitate, ele sau soţul, soţia ori copiii aflaţi în întreţinere, o locuinţă proprietate personală care îndeplineşte condiţiile minimale prevăzute de Legea locuinţei nr.114/1996, republicată, cu modificările şi completările ulterioare.


	Nemodificat

Nemodificat
	3. Alineatul (1) al articolului 2 va avea următorul cuprins:

„Art.2. – (1) Titularii contractelor de închiriere pot cumpăra numai o locuinţă pe care o deţin în baza unui contract de închiriere valabil încheiat.”

Dep.Ioan Bivolaru - PSD

Nemodificat


	Clarificare necesară pentru a evita favorizarea unor persoane care ar putea fi titulari ai mai multor contracte de închiriere.

	6. 
	Art.3. – (1) Locuinţele pot fi vândute titularilor de contract de închiriere cu plata integrală a valorii locuinţei sau în rate. La încheierea contractelor de vânzare-cumpărare cu plata în rate se va achita un avans minim de 15% din valoarea locuinţei stabilită la data vânzării.

(2) Ratele lunare pentru achitarea contravalorii locuinţelor se eşalonează pe o perioadă de maximum 20 de ani. La cuantumul fiecărei rate se va aplica o dobândă care să acopere inflaţia, la care se adaugă două procente.


	Nemodificat
	Nemodificat
	

	7. 
	Art.4. – (1) Preţul de vânzare se stabileşte pe baza unui raport de evaluare elaborat de persoane fizice sau juridice autorizate, potrivit legii. Evaluatorii vor fi selecţionaţi conform legislaţiei în vigoare.

(2) În preţul de vânzare se include şi valoarea terenului/cotei-părţi de teren aferent locuinţei, dacă se transmite şi cota-parte ideală din dreptul de proprietate asupra terenului.

(3) Răspunderea privind corectitudinea stabilirii preţului de vânzare revine exclusiv evaluatorului selectat care a întocmit raportul de evaluare.


	Nemodificat
	Nemodificat
	

	8. 
	Art.5. – În situaţia în care locuinţele nu sunt cumpărate de chiriaşi în termen de un an de la data intrării în vigoare a prezentei ordonanţe de urgenţă şi au devenit disponibile ca urmare a eliberării acestora, pot fi vândute conform prevederilor legale în vigoare numai dacă nu pot fi vândute sau închiriate altor angajaţi ai societăţii, la cererea acestora adresată conducerii societăţii în termen de 30 de zile de la data eliberării.


	Nemodificat
	4. Articolul 5 va avea următorul cuprins:

„Art.5. – În situaţia în care locuinţele nu sunt cumpărate de chiriaşi şi au devenit disponibile ca urmare a eliberării acestora, pot fi vândute conform prevederilor legale în vigoare numai dacă nu pot fi vândute sau închiriate altor angajaţi ai societăţii, precum şi pensionarilor sau disponibilizaţilor cu ultimul loc de muncă la societate, la cererea acestora adresată conducerii societăţii în termen de 30 de zile de la data eliberării.”

Dep.Ioan Bivolaru - PSD


	Chiriaşii au dreptul să nu opteze pentru cumpărarea locuinţei respective, dar acest fapt nu-i obligă să elibereze locuinţa respectivă.
În corelare cu celelalte amendamente admise, pensionarii şi disponibilizaţii cu ultimul loc de muncă la societatea respectivă trebuie să se bucure de această facilitate.

	9. 
	Art.6. – (1) Locuinţele cumpărate cu plata în rate în condiţiile prezentei ordonanţe de urgenţă nu pot fi înstrăinate prin acte între vii până la data achitării integrale a preţului.
(2) Locuinţelor dobândite în condiţiile prezentei ordonanţe de urgenţă nu li se pot schimba structura şi destinaţia până la achitarea integrală a preţului, fără autorizarea prealabilă a consiliului de administraţie şi cu informarea adunării generale a acţionarilor vânzătorului.
(3) Agenţii economici prevăzuţi la art.1 îşi garantează încasarea preţului prin instituirea unei ipoteci de rang I asupra locuinţei în favoarea lor.


	Nemodificat

Nemodificat

Nemodificat
	5. Alineatele (1) şi (2) ale articolului 6 vor avea următorul cuprins:

„Art.6. – (1) Locuinţele cumpărate cu plata în rate în condiţiile prezentei ordonanţe de urgenţă nu pot fi înstrăinate prin acte între vii timp de 10 ani de la data încheierii contractului de vânzare – cumpărare, dacă în acest interval preţul a fost achitat integral.

Dep.István Antal - UDMR

Dep.Ioan Bivolaru - PSD

(2) Locuinţelor dobândite în condiţiile prezentei ordonanţe de urgenţă nu li se pot schimba structura şi destinaţia până la achitarea integrală a preţului, fără autorizarea prealabilă a consiliului de administraţie al societăţii.”

Dep.Ioan Bivolaru - PSD

Nemodificat
	Pentru a se evita eventuale tranzacţii imobiliare speculative.


	10. 
	Art.7. – (1) În cazul neachitării la termenele stabilite prin contract a ratelor lunare din valoarea locuinţei, cumpărătorul plăteşte o penalitate de 15% pe an din cuantumul ratei/ratelor neplătite.

(2) În caz de neplată a 6 rate scadente de către cumpărătorul locuinţei, conducerea agenţilor economici poate cere executarea silită asupra locuinţei şi evacuarea deţinătorului, în condiţiile prezentei ordonanţe de urgenţă.


	Nemodificat
	Nemodificat
	

	11. 
	Art.8. – Sumele încasate din vânzarea locuinţelor urmează regimul juridic prevăzut la art.26 alin.(2) din Ordonanţa de urgenţă a Guvernului nr.88/1997 privind privatizarea societăţilor comerciale, aprobată prin Legea nr.44/1998, cu modificările şi completările ulterioare, după deducerea cheltuielilor determinate de procesul de evaluare a locuinţelor de către persoanele fizice sau juridice autorizate.


	Nemodificat
	Nemodificat
	

	12. 
	Art.9. – (1) Prevederile prezentei ordonanţe de urgenţă se aplică şi filialelor societăţilor comerciale, companiilor şi societăţilor naţionale din sectorul energiei, petrolului, gazelor, resurselor minerale şi al industriei de apărare, precum şi ale altor agenţi economici din subordinea Ministerului Economiei şi Comerţului.

(2) Termenul limită de finalizare a operaţiunilor de vânzare a locuinţelor este 31 decembrie 2006.
	Nemodificat
	Nemodificat
	

	13. 
	Art.10. – (1) În sensul prezentei ordonanţe de urgenţă, prin locuinţă se înţelege şi locuinţa de serviciu.

(2) Prevederile prezentei ordonanţe de urgenţă nu se aplică în cazul locuinţelor sociale, de intervenţie, de necesitate, de protocol sau al caselor de vacanţă.

(3) Se interzice agenţilor economici prevăzuţi la art.1 să mai construiască locuinţe de serviciu din fonduri publice.


	Nemodificat
	Nemodificat
	


                                         PREŞEDINTE,                                                             SECRETAR,
                                       Dan Ioan Popescu                                                          Aurelia Vasile
Consilier,

Silvia Vlăsceanu

